Document ID: 31992R3726

ΚΑΝΟΝΙΣΜΟΣ (ΕΟΚ) αριθ. 3726/92 ΤΟΥ ΣΥΜΒΟΥΛΙΟΥ της 3ης Δεκεμβρίου 1992 για τον καθορισμό, για την αλιευτική περίοδο 1993, της τιμής για την κοινοτική παραγωγή τόνων που προορίζονται για τη βιομηχανία προϊόντων που υπάγονται στον κωδικό ΣΟ 1604
ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 3687/91 του Συμβουλίου της 28ης Νοεμβρίου 1991 περί κοινής οργανώσεως αγοράς στον τομέα των προϊόντων αλιείας (1), και ιδίως το άρθρο 19 παράγραφος 3,
την πρόταση της Επιτροπής,
Εκτιμώντας:
ότι το άρθρο 19 παράγραφος 1 του κανονισμού (ΕΟΚ) αριθ. 3687/91 προβλέπει τον καθορισμό κοινοτικής τιμής στην παραγωγή για τους τόνους (του είδους Thunnus), listaos ή bonites με ριγωτή κοιλιά [Euthynnus (Katsuwonus) pelamis] και άλλα είδη του είδους Euthynnus που προορίζονται για τη βιομηχανία προϊόντων που υπάγονται στον κωδικό ΣΟ 1604-
ότι, βάσει των κριτηρίων που καθορίζονται στο άρθρο 19 παράγραφος 2 του εν λόγω κανονισμού, θα πρέπει να μειωθεί η τιμή αυτή για την αλιευτική περίοδο 1993,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Για την αλιευτική περίοδο από την 1η Ιανουαρίου μέχρι τις 31 Δεκεμβρίου 1993, η κοινοτική τιμή στην παραγωγή για τους τόνους (του είδους Thunnus), listaos ή bonites με ριγωτή κοιλιά [Euthynnus (Katsuwonus) pelamis] και άλλα είδη του είδους Euthynnus που προορίζονται για τη βιομηχανία προϊόντων που υπάγονται στον κωδικό ΣΟ 1604 και τα εμπορικά χαρακτηριστικά στα οποία αναφέρονται, καθορίζονται ως εξής:
(σε Ecu ανά τόνο)
Είδος Εμπορικά χαρακτηριστικά Κοινοτική τιμή στην παραγωγή Τόνοι με κίτρινα πτερύγια
(Thunnus albacores) Ολόκληροι που ζυγίζουν περισσότερο από 10 χιλιόγραμμα ανά τεμάχιο 1 070
Άρθρο 2
Ο παρών κανονισμός αρχίζει να ισχύει την έβδομη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Εφαρμόζεται από την 1η Ιανουαρίου 1993. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 3 Δεκεμβρίου 1992.

Labels: 2
6